Stojaty šlěz

Stojaty šlěz (tež stojata malwa, regionalnje stojaty šlez, Malva alcea) je rostlina ze swójby šlězowych rostlinow (Malvaceae). 

 Wopis 
Stojaty šlěz je trajne zelo, kotrež docpěwa wysokosć wot hač 40 hač 125 cm.

Stołpik je na hornim boku jako łopjena a keluch přilěhawje hwězdźičkokosmaty.

 Łopjena 
Delnje łopjena su kulojte, mjeztym zo najbóle hornje su nimale hač k spódkej 3-7-dźělne  maja tupje zubate wutrězki.

 Kćenja 
Kćěje wot junija hač oktobra. Kćenja docpěwaja šěrokosć wot 4 hač 7 cm a steja po jednym we łopjenowej rozporje a w kićach na kóncu stołpika. Zarěznjene krónowe łopješka su blědźe róžojte abo purpurwioletne z tróšku ćěmnišimi nerwami a docpěwaja dołhosć wot 2 hač 4 cm. Zwonkowne, tři keluškowe łopjena su jejkojte abo šěroko lancetojte a na spódku rozšěrjene a docpěwaja dołhosć wot 3 hač 5 mm. Próškowe nitki su k rołce zrosćene. 

 Stejnišćo 
Rosće na nadróžnych kromach, skłoninach, pustych płoninach a słónčnych pastwach. Preferuje wutkate, zwjetša małowapnate pódy. 

 Rozšěrjenje 
Rostlina w nimale cyłej Europje rozšěrjena.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 208 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 42 
 Kral, Jurij: Serbsko-němski słownik hornjołužiskeje rěče. Maćica serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Eksterne wotkazy 

Kategorija: Šlězowe rostliny